شه‌فه‌ق نيوز/ محه‌مه‌د جه‌واد ئازه‌رى جه‌هرومى وه‌زير په‌يوه‌نديه‌يل ئيرانى، ئاشكراى شكه‌ست تاقيكردنه‌وه‌ى مانگ ده‌سكرد ئه‌را ئاسمان كرد، چوينكه‌ مانگه‌گه‌ جيگير نه‌ويه‌ له‌ مه‌داره‌گه‌ێ.
جه‌هرومى وت: پروسه‌ى ره‌سين مانگ ده‌سكرد "په‌يام" ئه‌را مه‌دار شكه‌ست هاوردگه‌و شكه‌سته‌گه‌ێش له‌وه‌ر ناتوانايى مووشه‌كه‌ مانگهه‌ڵگره‌گه‌ بويه‌ له‌ ره‌سيه‌ وه‌ سورعه‌تيگ خواست له‌ چوارچێوه‌ى قۆناغ سێيه‌م ئه‌و پرووسه‌ى تاقيكردنه‌.
جه‌هرومى له‌ لاپه‌ڕه‌ى تايبه‌ت خوه‌ى له‌ تويته‌ر وت: ئوميد ئه‌وه‌ كردم گشتلايگ وه‌ هه‌واڵ خاسيگ خوه‌شاڵه‌و بكه‌م، وه‌لێ جارجاريگ ژيان وه‌و جووره‌ نادێ ك ئه‌خوازيمنه‌ى، وه‌لێ نه‌بايه‌د بووسيه‌يم و ئيمه‌يش ئيرانيه‌يليش جياوازيم له‌باقى ملله‌ته‌يل تر له‌ ئازايه‌تى و ئيجارگه‌ى تر زياتر هه‌وڵ ئه‌يه‌يم و نيشان گشت جه‌هان ئه‌يه‌يمنه‌ى ك ئينشه‌ڵڵا دووستى سه‌رئه‌كه‌فێد.
